
Zápis zo zasadnutia č. 10/2026
Komisie vrcholového športu plávania
konaného dňa 22.6.2026 per rollam - emailom


Členovia KVŠ:   	
[bookmark: _heading=h.30j0zll]Predsedajúci: p. Procházka
členovia: p. Moravcová Valko, p. Viola, p. Hadidom, p. Skála, p. Vachan, p. Mikoláš 

Bod  č. 1 - Otvorenie, schválenie programu
Návrh programu zasadnutia:
1. Otvorenie
2. Stanovisko k nominácii na súťaže 2026 Svetové poháre World Aquatics 
3. Návrh zmeny smernice: SMERNICA Slovenskej plaveckej federácie pre zaradenie do Menného zoznamu Útvaru talentovanej mládeže SPF plávania

Členovia KVŠ prostredníctvom mailovej komunikácie prebrali jednotlivé body programu s nasledujúcou sumarizáciou:
Bod  č. 2 – Stanovisko k nominácii na súťaže 2026 Svetové poháre World Aquatics 
[bookmark: _Hlk199201172]V mesiaci október 2026 sa uskutočnia preteky Svetového pohára (World Cup) World, ktorého plánované termíny a miesto konania neboli v čase schvaľovania plánov práce známe. Cieľom uznesenia je jednoznačne vymedziť okruh pretekárov, ktorí môžu žiadať o štart na Svetovom pohári pod hlavičkou reprezentácie SVK cez SPF, a predísť situácii, kedy by o prihlásenie na reprezentačný štart žiadal pretekár bez zodpovedajúcej výkonnostnej úrovne len na základe formálneho splnenia limitu WA uvedeného v buletine. Takýto pretekár sa môže prihlásiť na podujatie ako klubový pretekár, samostatne a na vlastné náklady (150 USD/EUR štartovné).

World Aquatic tento rok umožňuje popri klasickom prihlásení pretekárov pod hlavičkou národnej federácie (ako reprezentanta) aj samostatné prihlásenie prostredníctvom klubu, nezávisle od príslušnej federácie – tzv. „international club swimmers“.

Podmienky prihlásenia za klubu:
1. Poplatok za zaslanie prihlášky vo výške 150 USD, nevratný (non-refundable) bez ohľadu na to, či bude pretekár na preteky prijatý alebo nie; iné štartovné sa už následne neplatí.
1. Nutnosť splnenia limitov stanovených v buletine podujatia (samostatne pre 25 m a 50 m bazén).
1. Obmedzenie prihlášky na maximálne 5 štartov/disciplín na pretekára.
1. Osobitým procesom prihlasovania priamo cez WA (email v propozíciach)
1. Obmedzenie počtu prijatých klubových pretekárov na max. 100 (muži a ženy spolu); kritérium výberu (poradie prihlásenia, výkonnosť a pod.) nie je organizátorom zverejnené, a teda nie je vopred zrejmé, kto bude prijatý.

Vzhľadom na vyššie uvedené KVŠ navrhuje schváliť VSPL na najbližšom zasadnutí  nasledovné a poveruje predsedu KVŠ na predloženie uznesenia:

1. Spôsob prihlásenia reprezentantov
Účasť na pretekoch Svetového pohára (World Cup) 2026 na Blízkom/Vzdialenom východe bude zo strany SPF umožnená výlučne prostredníctvom systému GSM (za reprezentáciu SVK), a to pre nasledujúci okruh pretekárov:
1. členovia RDS (reprezentačné družstvo seniorov),
1. členovia RDJ Elite (vrátane pretekárov zaradených do tejto skupiny od 1. 9. 2026),
1. účastníci ME juniorov (MEJ), ktorí spĺňajú časové kritériá World Aquatics uvedené v buletine podujatia.
2. Individuálny charakter štartu
Účasť na Svetovom pohári nie je spoločnou akciou reprezentácie (repre štart ako tímu) a nezaraďuje sa do plánov práce SPF. Ide o individuálny reprezentačný štart na základe žiadosti pretekára, ktorý prejaví záujem a spĺňa podmienky podľa bodu 1.
3. Ostatní pretekári mimo okruhu podľa bodu 1
Pretekári, ktorí nie sú členmi RDS, RDJ Elite ani účastníkmi MEJ spĺňajúcimi kritériá WA (napr. mladší junior kategórie B tímu bez zodpovedajúcej výkonnosti, hoci formálne spĺňa časové kritérium WA uvedené v buletine), sa na Svetový pohár môžu prihlásiť výlučne ako kluboví pretekári, samostatne, mimo systému GSM, za podmienok stanovených organizátorom (poplatok 150 USD/EUR podľa bodu vyššie).
4. Nominácia a financovanie
Aj pri individuálnom vyslaní budú pretekári podľa bodu 1 vystupovať pod hlavičkou SVK (reprezentácia). Ich prihláška musí byť spracovaná v systéme GSM a ich nominácia podlieha schváleniu Radou SPF, pričom účasť je 100 % spolufinancovaná, resp. financovaná z jednotlivých dostupných zdrojov určených na prípravu, ktorými pretekár disponuje. Ubytovanie a strava reprezentantov podľa bodu 1 sa zabezpečí spoloč prostredníctvom systému GSM.

Bod  č. 3 - Návrh zmeny smernice: SMERNICA Slovenskej plaveckej federácie pre zaradenie do Menného zoznamu Útvaru talentovanej mládeže SPF plávania.
Členovia KVŠ o uvedenej zmene – príloha 1 (vyznačené červeným) diskutovali na predchádzajúcich zasadnutiach a zhodli sa na danej úprave.

KVŠ navrhuje schváliť na VSPL na najbližšom zasadnutí zmenu smernice o ÚTM a poveruje predsedu KVŠ na predloženie daného uznesenia.



Zapísal: p. Procházka
Overil: p. Moravcová

